**Ռեմզեյի ամառանոց** կամ **Շատո Ռեմզեյ** (ֆր.՝ Château Ramezay), թանգարան և պատմական շենք Հին Մոնրեալի Նոտր Դամ փողոցում՝ Մոնրեալի քաղաքապետարանի դիմաց։

Կառուցվել է 1705 թվականին որպես այն ժամանակվա Մոնրեալի նահանգապետ Կլոդ դե Ռեմզեյի նստավայր։ Ամառանոցն առաջին կառույցն է, որ ճանաչվել է Քվեբեկի պատմական հուշարձան և նահանգի ամենահին մասնավոր պատմական թանգարանն է։ Այն պատմական հուշարձան է ճանաչվել 1949 թվականին։

Տարիների ընթացքում մի քանի անգամ փոխվել են առանձնատան սեփականատերերն ու գործառույթները, և Ռեմզեյի ժառանգները վաճառել են կալվածքը մորթու վաճառքով զբաղվող Compagnie des Indes-ին։

Մայրցամաքային բանակային շտաբ
----------------------------

1775 թվականից այն դարձավ Մայրցամաքային բանակի կանադական շտաբ, երբ նվաճեց Մոնրեալը։ Բենջամին Ֆրանկլինը 1776 թվականին գիշերել է այնտեղ, երբ փորձում էր զորք հավաքել ամերիկացիների համար պայքարելու ամերիկյան հեղափոխական պատերազմում։

Կրկին նահանգապետի նստավայր
--------------------------

Նվաճելուց հետո մինչև 1849 թվական տունը կրկին օգտագործվել է որպես նահանգապետի նստավայր, այս անգամ բրիտանացի նահանգապետերի կողմից։ Պաշտոնական նպատակներով այն հայտնի էր որպես Կառավարական տուն և համարվում էր նահանգապետի Մոնրեալի պաշտոնական նստավայրը և լրացնում էր Քվեբեկում գտնվող Սեն Լուի առանձնատանը և Սորելի առանձնավայրին։

Համալսարանի շենք
----------------

1878 թվականին շենքն իր դռները բացեց դիմավորելու Մոնրեալի համալսարանի առաջին բժշկական ֆակուլտետին։

Թանգարան
--------

Շենքը ձեռք է բերվել Մոնրեալի դրամագիտական և հնագիտական միության կողմից և 1894 թվականին վերածվել պատմական թանգարանի և դիմանկարների պատկերասրահի։ Էնդրյու Թեյլորը 1895 թվականին նախագծել է առանձնատան փոփոխությունները։

Այսօր թանգարանի հավաքածուն բաղկացած է հիմնականում մոնրեալցիների մասնավոր նվերներից և ունի շուրջ 30000 նմուշ, այդ թվում՝ ձեռագրեր, տպագրված աշխատանքներ, դրամագիտական նմուշներ, ազգագրական նյութեր, արվեստի ստեղծագործություններ, նկարներ, տպագրություն և կահույք։

1997-2002 թվականներին Շատո Ռեմզեյում կատարվել են ներքին և արտաքին վերականգնման աշխատանքներ, այդ թվում ստեղծվել է նահանգապետի այգին, որը բացվել է 2000 թվականին։ 2003 թվականին Շատո Ռեմզեյի թանգարանն արժանացել է Կանադայի լանդշաֆտային ճարտարապետների ազգային գերազանցության մրցանակին։

Պատկերասրահ
-----------

* Շատո Ռեմզեյ, 1900-1925Շատո Ռեմզեյ, 1900-1925
* Շատո Ռեմզեյի այգիներըՇատո Ռեմզեյի այգիները
* Ռեմզեյի սրահՌեմզեյի սրահ

Ծանոթագրություններ
------------------

1. 1 2   — 2019.
2. 1 2 3  répertoire du patrimoine culturel du Québec (ֆր.)
3. ↑  Canadian Register of Historic Places — 2004.
4. ↑  Château De Ramezay / India House National Historic Site of Canada
5. ↑  «Château De Ramezay / India House». *Directory of Designations of National Historic Significance of Canada*. Parks Canada. Վերցված է 2011 թ․ հուլիսի 29-ին.(չաշխատող հղում)
6. ↑  Burnett, Richard (2005 թ․ օգոստոսի 11). «The secret garden». *Hour*. Communications Voir Inc. Արխիվացված է օրիգինալից 2007 թ․ հուլիսի 15-ին. Վերցված է 2008 թ․ ապրիլի 12-ին.
7. 1 2  Wallace, W. Stewart (1948). «Château de Ramezay». *The Encyclopedia of Canada, Vol. II,*. University Associates of Canada. էջ 39. Վերցված է 2010 թ․ ապրիլի 9-ին.`{{cite web}}`: CS1 սպաս․ հավելյալ կետադրություն (link)
8. ↑  Some Notes on Architecture, Interiors, and Gardens in Quebec 1831 - L. A. Aylmer, E. A. Wylie Bulletin of the Association for Preservation Technology, Vol. 7, No. 2 (1975), pp. 2-8 - Published by: Association for Preservation Technology International (APT)
9. ↑  «Taylor, Sir Andrew Thomas». *dictionaryofarchitectsincanada.org*. Արխիվացված է օրիգինալից 2015 թ․ փետրվարի 3-ին. Վերցված է 2017 թ․ հոկտեմբերի 21-ին.

Արտաքին հղումներ
----------------

* Château Ramezay, Official Web site Արխիվացված 2021-01-02 Wayback Machine
* Château Ramezay, Vieux Montreal

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ռեմզեյի ամառանոց» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |

 |